കുണ്ടന്നൂര് ജങ്ഷനിലെ റോഡുകളുടെ ശോചനീയാവസ്ഥ നഗരസഭ നിവേദനം നല്കി മരട്: ദേശീയപാതയില് കുണ്ടന്നൂര് ജംക്ഷന് മധ്യഭാഗത്തായുള്ള റോഡ് കുളം തോണ്ടിയത് പോലെയായത് വാഹനങ്ങള്ക്ക് കെണിയായി. റോഡില് പാകിയ ടൈലുകളെല്ലാം കുഴിഞ്ഞ് പല ദിശകളിലേക്ക് മാറി ഗര്ത്തങ്ങള് പോലെയായിരിക്കുകയാണിപ്പോള്.ഇത് ശരിയാക്കാനെന്ന പോലെ ടാര് കൊണ്ടു വന്നിട്ടത് റോഡില് മുഴപ്പുകള് പോലെയായിട്ടുണ്ട്. പ്രധാനപ്പെട്ടജങ്ഷനിലാണ് റോഡില് ഇത്തരത്തില് തോന്യാസം കാട്ടിയിട്ടുള്ളതെന്ന് നാട്ടുകാര് ചൂണ്ടിക്കാട്ടുന്നു. കുണ്ടന്നൂര് ജങ്ഷനിലെ റോഡുകളുടെ ശോചനീയാവസ്ഥ പരിഹരിക്കണമെന്നാവശ്യപ്പെട്ട് നാഷണല് ഹൈവേ പ്ര?ജക്ട് ഡയറക്ടര് ജെ.ബാലചന്ദ്രന് മരട് നഗരസഭാ ചെയര്മാന് ശ്രീ. ആന്റണി ആശാന് പറമ്ബില് ഇന്നലെ നിവേദനം നല്കി. അയിനിത്തോടും അടിച്ചിത്തോടും വന്നുചേരുന്ന ദേശീയപാതയിലെ സര്വ്വീസ്സ് റോഡിലെ കലുങ്കുകള് ഉയര്ത്തി പണിയുക,നാഷണല് ഹൈവേയില് മാടവന മുതല് കണ്ണാടിക്കാട് വരെയുള്ള റോഡിന്റെ ഇരുവശവും നിര്മ്മിച്ചിട്ടുള്ള കാനയുടെ മുകളില് സ്ലാബുകള് നിര്മ്മിക്കുക എന്നി ആവശ്യങ്ങളും നിവേദനത്തില് ഉന്നയിച്ചിട്ടുണ്ട്. നഗരസഭാ വൈസ് ചെയര്പേഴ്സണ് അഡ്വ. രശ്മി സനില്, സ്റ്റാന്റിംഗ് കമ്മിറ്റി ചെയര്മാന്മാരായ പി.ഡി. രാജേഷ്, ചന്ദ്രകലാധരന്, അജിത നന്ദകുമാര് , ബെന്ഷാദ് നടുവില വീട് എന്നിവര് സംഘത്തിലുണ്ടായിരുന്നു. പ്രശ്നപരിഹാരത്തിന് വേണ്ടുന്നതായ നടപടികള് സ്വീകരിക്കാമെന്ന് പ്ര?ജക്ട് ഡയറക്ടര് ഉറപ്പു നല്കിയിട്ടുണ്ടെന്ന് നഗരസഭ ചെയര്മാന് പറഞ്ഞു.